Spoegwolf maak buiging op treffersparadeIn vandeesweek se Maroela Media Afrikaanse Top-20 is daar vyf snitte wat styg, tien wat daal, vier wat onveranderd bly en een nuwe toetrede. Die gewilde Afrikaanse rock-groep Spoegwolf betree vandeesweek die treffersparade in die no. 17-posisie met hul enkelsnit “Blou”. Hul jongste album, Koma, het die onlangs die eerste Afrikaanse album geword om die no. 1-posisie op die Apple Music-albumtreffersparade in te neem. Jo Black behou die no. 1-posisie vir die sesde week met sy enkelsnit “Voel jy die genade”. Sy jongste album met dieselfde titel het binne tien dae nadat dit uitgereik is goue status, met ŉ verkope van 15 000 eksemplare, bereik.